Diari Oficial de la Generalitat Valenciana


Sumari del DOGV 2839, del 02-10-1996 (1996/839411)

RESOLUCIÓ de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 10 de maig de 1996 i que fa referència a l'aprovació definitiva de la revisió de les normes subsidiàries del municipi d'Almoradí.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839411


Data del document
:   02-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 10 de maig de 1996 i que fa referència a l'aprovació definitiva de la revisió de les normes subsidiàries del municipi d'Almoradí.   
La Comissió Territorial d'Urbanisme, en sessió celebrada el dia 10 de maig de 1996, va adoptar el següent acord:  
«Vist l'expedient de referència i segons els següents:  
Antecedents de fet  
Primer  
L'Ajuntament, en sessió plenària de 7 d'octubre de 1994, en va acordar l'aprovació provisional, després de complir els tràmits d'aprovació inicial, el 4 de juliol de 1994, i exposició pública, mitjançant anuncis apareguts en el Butlletí Oficial de la Província, de 2 d'agost de 1994, en el Diari Oficial de la Generalitat Valenciana, de 12 d'agost de 1994, i en un dels diaris de major difusió provincial, de 29 d'agost de 1994, havent-s'hi produït vuit al·legacions, les quals van ser desestimades.  
Segon  
La Comissió Territorial d'Urbanisme, en sessió de 24 de maig de 1995, va acordar suspendre l'aprovació de l'expedient de referència fins que es repararen una sèrie de deficiències que es van comunicar a l'Ajuntament.  
Tercer  
L'Ajuntament, en data 13 de març de 1996, presenta nova documentació aprovada pel Ple de l'Ajuntament en data 11 de març de 1996.  
Quart  
La documentació està integrada per memòria informativa i justificativa, plànols d'informació i d'ordenació i normes urbanístiques.  
Cinqué  
L'objecte d'aquest expedient és dotar el municipi d'Almoradí d'un instrument de planejament adaptat a la legislació urbanística vigent en el qual es reculla el fet succeït l'any 1991 pel qual es va segregar del terme municipal l'actual municipi de Los Montesinos.  
S'aprofita la circumstància indicada per a plantejar unes normes subsidiàries que superen las carències que tenen les actuals aprovades definitivament per la Comissió Provincial d'Urbanisme el 28 de febrer de 1983, i recollir les noves demandes del municipi que tendeix a consolidar-se com a centre terciari basat en la indústria i comerç del moble, en substitució de l'economia agrícola tradicional de la zona.  
Per tal d'aconseguir els objectius perseguits es planteja la següent classificació de sòl:  
- Sòl urbà: 159,11 ha (146,29 d'ús residencial i 12,82 d'ús terciari).  
- Sòl apte per a urbanitzar: 121,37 ha (28,97 ha d'ús residencial, 37,40 ha d'ús industrial) i 55 ha d'ús terciari.  
- Sòl no urbanitzable: 3.897,73 ha.  
Sisé  
Consten en l'expedient els següents informes sectorials:  
1. Informe favorable de data 15 de març de 1996 dels Serveis Territorials de Carreteres, sent necessari recollir en el document l'enllaç ja executat situat entre l'eix Crevillente-Torrevieja i la C-3321.  
2. Declaració d'impacte ambiental de la Conselleria de Medi Ambient, amb una sèrie de condicions que han estat recollides en el document.   
3. Informe favorable de la Confederació Hidrogràfica del Segura de data 13 de març de 1996.  
4. Informe de la Conselleria d'Indústria i Comerç de data 18 d'abril de 1996.  
Consideracions tecnicojurídiques  
Primera  
La tramitació s'estima correcta d'acord amb el que estableix l'article 114 del Text Refós de la Llei sobre el Règim del Sòl i Ordenació Urbana de 1992 i articles 125 a 130 del Reglament de Planejament.  
Segona  
La documentació s'estima completa d'acord amb el que disposen els articles 80.2 del Text Refós de 1992 i 97 del Reglament de Planejament.  
Tercera  
Les determinacions contingudes en aquest expedient es poden considerar, en línies generals, correctes, una vegada reparades les observacions de l'anterior acord de la Comissió Territorial d'Urbanisme.  
Quarta  
Caldrà aportar un certificat acreditatiu de les fonts, potabilitat i cabal disponible del subministrament d'aigua potable per a la total població prevista en les normes, el qual haurà de ser ratificat pel Ple municipal.  
Cinquena  
Per resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana número 2.701, de 4 de març de 1996, s'ha concedit una pròrroga perquè els instruments de planejament que tingueren entrada en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es puguen seguir tramitant i aprovant conforme a les disposicions de la legislació anterior.  
Sisena  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i articles 9 i 10 del Reglament dels òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:  
Aprovar definitivament la revisió de les normes subsidiàries del municipi d'Almoradí supeditant-ne la publicació i en conseqüència l'eficàcia a què:  
- S'aporte el text refós del document que reculla la diferent documentació aportada durant la tramitació de l'expedient.  
- S'aporte certificat acreditatiu de la suficiència del subministrament d'aigua potable per a la total població prevista en les normes, el qual haurà de ser ratificat pel Ple municipal.  
- S'aconsella a l'Ajuntament la conveniència d'incloure en la normativa del sòl no urbanitzable comú la possibilitat que preveuen els articles 11 i 12 de la Llei 4/1992, de l'exoneració de les limitacions urbanístiques reglamentàriament establides amb caràcter general per a magatzems i instal·lacions vinculades a aquestes, mitjançant un informe favorable de la Conselleria d'Agricultura i Medi Ambient.  
No obstant això, l'aprovació d'aquest expedient està sotmesa a la condició resolutòria següent: en el supòsit que el Tribunal Suprem dictara una sentència contrària al municipi d'Almoradí, en el contenciós que mantenen aquest municipi i el de Los Montesinos quant a la delimitació dels seus respectius termes municipals, l'eficàcia de l'aprovació de les normes subsidiàries d'Almoradí quedarà en suspens, mentre no s'adopten pel municipi les mesures necessàries per a preveure la reserva de parc urbà corresponent en un altre lloc del terme municipal, que en concret serà com a mínim de 226.665 m2, en concordança amb l'article 72.2.d) del text refós de 1992 i haurà de posseir condicions adequades per a l'ús i gaudi d'aquest.  
Amb data 2 d'agost de 1996, el president de la Comissió Territorial d'Urbanisme va dictar la següent resolució:  
"Vist l'acord adoptat per la Comissió Territorial d'Urbanisme en sessió de 10 de maig de 1996, pel qual es va aprovar definitivament l'expedient de referència, supeditant la seua publicació al compliment d'algunes condicions, com també la documentació presentada per l'Ajuntament, amb data 12 de juliol de 1996, que acompleix en tots els seus extrems l'acord de la Comissió, resolc:  
Ordenar la immediata publicació de l'acord referit d'aprovació definitiva a efectes de la seua entrada en vigor, i recordar, a l'Ajuntament, la necessitat que procedisca a publicar íntegrament en el Butlletí Oficial de la Província d'Alacant les ordenances i les normes urbanístiques, a efectes de la seua vigència, d'acord amb el que estableix l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, article 70 de la Llei 7/1985, de 2 d'abril, Reguladora de les Bases de Règim Local, i article 59.4 de la Llei 6/1994, de 15 de novembre, Reguladora de l'Activitat Urbanística. Així mateix, haurà de notificar-se el contingut de la resolució a totes les persones interessades que apareguen en l'expedient."  
Contra aquest acord, que no esgota la via administrativa, podrà interposar-s'hi un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels òrgans urbanístics de la Generalitat Valenciana.»  
Alacant, 2 de setembre de 1996.- El president de la Comissió Territorial d'Urbanisme: Fernando Modrego Caballero.